 Ile asofin Ekiti nigba ti Gomina Fayose gbe aba isuna odun 2017 wa si iwaju won Bẹẹ ni ọrọ rí ní ìpínlẹ Èkìtì nítorí lọjọ ti Gómìnà Ayodele Fayose, tií se gómìnà ìpínlẹ náà n ṣé ìfilọlẹ ilé ẹjọ gíga ìpínlè Èkìtì, ni àwọn aṣòfin gbimọrán láti yọ igbákejì olórí ilé àti akojanu ilé asòfin ìpínlẹ náà. Ọgbẹni Adesegun Adewumi àti Ọgbẹni Akinniyi Sunday ni won yọ bi ẹni yọ jìgá ní ọjọrú ní ipò ìkọọkan kóówá wọn. Kété ní àwọn ọmọ ile sí ti yan Ọgbẹni Onigiobi Olawale, láti rọpo Akinniyi gẹgẹ bí akojanu ilé. Àwọn iròyin tì ẹ leè ní ìfẹ síí: Ìròyìn tó tẹwa lọwọ sọ pé, olórí ilé, Akinyẹle Olátúnjí fẹsùn kan igbákejì rẹ pé o ń kópa nínú àwọn ìwà kan tó lè ṣe àkóbá fún ìdúró-sìnsìn ilé. Àwọn asòfin méjìdínlógún ni wọn lò tọwọ bọ ìwé iyọni nípò òhun, ni ìbámu pẹlú òfin orílèèdè Nàìjíríà. Àmọ Gómìnà Ayodele Fayose kò ti sọrọ kánkan lórí ìṣẹlẹ náà, yálà lójú òpó Twitter rẹ tàbí láti ẹnu àwọn oluranlọwọ rẹ. Bẹẹ bá sì gbàgbé, wákàtí mẹrìnlélógún sẹyìn ni irúfẹ ìsẹlẹ yìí wáyé ní ìpínlẹ Ondo, níbití wọn ti yọ igbákejì ilé asòfin ìpínlẹ náà, kí wọn tó dáa padà ní ọjọ kejì sí ipò rẹ. Yorùbá ní ohun tó ń se Lébánjé kò se ọmọ rẹ, Lébánjé ń sunkú owó, ọmọ rẹ ń sunkún ọkọ. : Olóri aṣòfin Ekiti: Igbákejì mi ń hùwà kòtọ la se yọ nípò 